জিযেলি বিন্ডচিন
জিযেলি ক্যারোলাইন বিন্ডচিন (পর্তুগিজ: Gisele Caroline Bündchen) (জন্ম: ২০শে জুলাই, ১৯৮০) একজন ব্রাজিলীয় মডেল। তিনি মাঝে মাঝে চলচ্চিত্রেও অভিনয় করেন। ফোর্বস ম্যাগাজিনের ভাষ্যমতে, তিনি বিশ্বের সবচেয়ে বেশি পারিশ্রমিকপ্রাপ্ত মডেল, এবং একই সাথে বিনোদন জগতের ধনী নারীদের মধ্যে তার অবস্থান ১৬তম। তার সম্পদের পরিমাণ আনুমানিক ১৫ কোটি মার্কিন ডলার। এছাড়া বিন্ডচিন জাতিসংঘের পরিবেশ কর্মসূচির একজন শুভেচ্ছাদূত।